Source: http://www.econom.hu/kft/
Timestamp: 2018-04-23 03:42:59+00:00

Document:
előre meghatározott összegű törzsbetétekből álló törzstőkével (jegyzett tőkével) alakul, társasági szerződés útján jön létre.
a kft tipikus tőkeegyesítő társaság, ahol a viszonylag magas kezdőtőkén és kevésbé a tagok személyes közreműködésén van a hangsúly,
a kft teljes felelősséggel – egész vagyonával – tartozik tartozásaiért a hitelezők felé, a társaság vagyona által nem fedezett tartozásokért –a törvényben meghatározott kivétellel – a kft tagjait nem terheli felelősség,
a társasági szerződés 2007. évtől a módosított cégtörvény értelmében már az ott megadott szerződésminta kitöltésével is elkészíthető. Ez esetben a társasági szerződés tartalmát kizárólag a kitöltött szerződésmintában foglalt rendelkezések alkothatják.
a kft tagjai kizárólag a társasági szerződésben rögzített törzsbetéteik, szolgáltatására és az esetleg megállapított, egyéb vagyoni hozzájárulás (pótbefizetés, mellékszolgáltatás) teljesítésére kötelesek.
a Kft elnevezést a cégnévben fel kell tüntetni. A cégnévnek a vezérszót, valamint a választott cégforma megnevezését (Kft) kell tartalmaznia. A cégnévben nem kötelező feltüntetni a kft tevékenységét.
tilos a tagokat nyilvános felhívás útján gyűjteni.
A gazdasági társaság alapítását a társasági szerződés megkötésétől számított 30 napon belül kell bejelenteni a székhely szerint illetékes megyei cégbíróságnak. Ha a kft létrejöttéhez a tevékenységéből eredően engedély szükséges, akkor annak kézhezvételétől számított 15 napon belül. A társaság adatainak a cégjegyzékbe történő bejegyzése kérelemre történik – jogi képviselet útján.
A cégbejegyzésre irányuló kérelem 2008. július 01.-től csak elektronikus úton lehetséges. A cégbejegyzési kérelem benyújtása a céginformációs szolgálathoz történik. A cégbírósághoz elektronikus úton benyújtott kérelmek érkezéséről a cégbíróság, a törvényben meghatározott feltételek fennállása esetén, elektronikus tanúsítványt küld a jogi képviselőnek, mely közokiratnak minősül. A eljárási illetéket és a közzétételi költséget szintén elektronikus úton kell megfizetni, a bejegyzési kérelem benyújtását megelőzően.
Ha a kft bejegyzése iránti kérelem a törvény mellékletében foglalt szerződésminta alapján készült, lehetőség van egyszerűsített cégeljárásra. Ebben az esetben a cégbejegyzési kérelem elbírálásáról a cégbíróság a bejegyzési kérelem érkezését követő 1 munkaórán belül határoz. A végzés ellen fellebbezni nem lehet! Elutasító közlés esetén, 8 munkanapon belül ismételten kérhető a kft bejegyzése, ekkor a korábban benyújtott okiratok és befizetett eljárási illeték felhasználható. Ismételt benyújtásra 1 alkalommal van lehetőség.
A kft a cégjegyzéke való bejegyzéssel, a bejegyzés napjával jön létre! (A bejegyzésig előtársaságként működik.)
Ha a kft a cégbejegyzés iránti kérelem és az ahhoz fűződő melléklet benyújtásával kérte az adószám, megállapítását ezzel teljesített az adóhatósághoz (APEH) történő bejelentkezési kötelezettségét is.
A kft az adóhatósági bejelentkezéstől számított 15 napon belül köteles az adóhatósághoz írásban, az erre a célra rendszeresített nyomtatványon bejelenteni:
iratai őrzésének helyét, ha az nem azonos az adózó székhelyével vagy lakóhelyével,
a naptári évtől eltérő üzleti év mérlegforduló napját,
jogelődjének (ha van) adóazonosító számát,
a kft tulajdonosának (tulajdonosainak), vezető tisztségviselőinek adóazonosító jelét,
a kft létesítő okiratában nem szereplő, de ténylegesen végzett tevékenységeket a KSH által kiadott nómenklatúra szerint, ha a társaság a tevékenység végzését a bejegyzésig megkezdte.
A kft a cég bejegyzését követő 8 napon belül köteles pénzforgalmi bankszámlát nyitni, bankszámlaszerződést kötni. A bankszámla nyitás tényét a kft-nek nem kell külön bejelentenie az APEH felé, mivel erről a bank szolgáltat adatot közvetlenül az adóhatóságnak.
A kft. társasági alapdokumentumának a minden társaságra előírt ún. közös tartalmi elemeken felül a következőket kell magában foglalnia:
a törzstőkét, mely az egyes tagok törzsbetéteinek összege, 500.000 Ft-nál kevesebb nem lehet (egyszemélyes kft esetében 100.000 Ft.) A törzsbetét a tagok vagyoni hozzájárulása, amely lehet pénzbeli, illetve nem pénzbeli (apport). A nem pénzbeli hozzájárulás bármely vagyoni értékkel rendelkező dolog (tárgyi eszköz) stb. lehet. A tagok törzsbetétei különböző mértékűek lehetnek, az egyes törzsbetétek nagysága viszont nem lehet kevesebb 100.000 Ft-nál, és tízezerrel maradéktalanul oszthatónak kell lennie. Minden egyes pénzbeli hozzájárulásnak legalább a felét a kft számlájára be kell fizetni a cégbejegyzési kérelem benyújtásáig. Lehetőség van a törzstőke felemelésére, illetve leszállítására, melyet a kft-knél a társasági törvény külön szabályoz. A törzstőke felemelése kétféle módon történhet. Egyrészt, hogy a társaság új törzsbetétek befizetését teszi lehetővé elővásárlási jogot biztosítva a tagoknak, illetve a társaság törzstőkén felüli vagyonából, új törzsbetétek kibocsátása nélkül emeli a tőkét. A törzstőke leszállításakor alapvetően a hitelezők érdekeit kell megóvni, illetve a törzstőke nem csökkenhet 500.000 Ft alá. A törzstőkére vonatkozó változásokat a cégközlönyben közzé kell tenni.
a teljes egészében be nem fizetett pénzbeli hozzájárulások befizetésének módját és esedékességét. A társaság cégbejegyzésétől számított 1 éven belül azonban ezeket a kft rendelkezésére kell bocsátani, be kell fizetni! A nem pénzbeli hozzájárulások esetében a cégjegyzéstől számított 3 éven belül, de ha az eléri a törzstőke felét, akkor az alapításkor teljes egészében a társaság rendelkezésére kell bocsátani.
a szavazati jog, üzletrész mértékét. A kft tagjainak közös vagyonából megillető hányadrészt, illetve a társasággal szemben megillető jogokat és terhelő kötelezettségeket az üzletrész testesíti meg. A társasági szerződés eltérő rendelkezése hiányában az üzletrész mértéke a tagok törzsbetétjéhez igazodik. Minden tagnak csak egy üzletrésze lehet, de egy üzletrésznek több tulajdonosa is, akik a kft-vel szemben egy tagnak számítanak, jogaikat közös képviselő útján érvényesíthetik, illetve kötelezettségeikért egyetemlegesen felelnek. Az üzletrész átruházható, a tagot, a társaságot vagy a taggyűlés által kijelölt személyt elővásárlási jog illeti meg egy kívülálló, vevővel szemben. A társaság saját üzletrészt is vásárolhat a törzstőkén felüli vagyonból, mely után külön szavazati jog nem illeti meg. A vásárlást követő 1 éven belül köteles elidegeníteni.
az első ügyvezetőt, több ügyvezető esetében a képviselet módját,
a cégjegyzés módját,
amennyiben kötelező felügyelő bizottságot létrehozni, annak első tagjainak kijelölését,
amennyiben kötelező könyvvizsgálót választani, az első könyvvizsgáló kijelölését,
taggyűlések összehívásának rendjét,
a nem pénzbeli betétek és azok értékének megjelölését,
a kft ügyvezetésével, taggyűléssel kapcsolatos sajátos előírások meghatározása.
A kft szervezete
A kft-nek két általánosan kötelező szervezeti egysége van. Az egyik a taggyűlés, vagyis a tagok összességének ügydöntő testülete, a társaság legfőbb döntéshozó szerve. A másik az ügyvezető v. ügyvezetők aki a társaság képviseletét látja el, valamint intézi a társaság ügyeit.
A taggyűlés dönthet mindazokban a kérdésekben, ügyekben, amelyeket törvény vagy a társasági szerződés a taggyűlés kizárólagos hatáskörébe utal pl.:
a számviteli törvény szerinti beszámoló elfogadása, az adózott eredmény felhasználására vonatkozó döntés,
osztalékelőleg fizetésének elhatározása,
a tag kizárásának kezdeményezéséről való határozathozatal,
felügyelő bizottság tagjainak megválasztása, visszahívása és díjazásának megállapítása,
a könyvvizsgáló megválasztása, visszahívása és díjazásának megállapítása,
olyan szerződés megkötésének jóváhagyása, amelyet a társaság saját tagjával, ügyvezetőjével vagy azok közeli hozzátartozójával, illetve élettársával köt,
a kft beszámolójának, ügyvezetésének, gazdálkodásával könyvvizsgáló által történő megvizsgálásának elrendelése,
a kft jogutód nélküli megszűnésének, átalakulásának elhatározása,
a törzstőke felemelésének és leszállításának elhatározása.
A tagok gyűlését legalább évente egy alkalommal össze kell hívni. A taggyűlését az ügyvezető hívhatja össze. A taggyűlésen a kft tagjai személyesen, vagy törvényes képviselőjük útján vehetnek részt. Nem lehet maghatalmazott az ügyvezető, a felügyelő bizottság tagja, valamint a könyvvizsgáló. A tagok gyűlése akkor határozatképes, ha azon a törzstőke legalább fele, vagy a leadható szavazatok többsége képviselve van. A tagok gyűlése megtartható elektronikus hírközlő eszközök közvetítésével is, ha valamely tag nem tud személyesen megjelenni. A tagok gyűlésén elhangzottakról jegyzőkönyv készül.
Az ügyvezető(k) – a taggyűlés által választott – csak természetes személy lehet. A társaság ügyeinek intézését és törvényes képviseletét látja el. A vezető tisztségviselőket már nem csak határozott időre, (korábban max. 5 évre) hanem a társasági szerződés erre vonatkozó megfelelő rendelkezései esetén határozatlan időre is meg lehet választani. A vezető tisztségviselők megbízatásukat megbízási jogviszonyban vagy munkaviszony keretében láthatják el.
A felügyelő bizottság – létrehozása akkor kötelező, ha azt a törvény a köztulajdon védelme érdekében vagy a társaság által folytatott tevékenységre figyelemmel előírja. Amennyiben a kft. teljes munkaidőben foglalkoztatott munkavállalóinak létszáma éves átlagban meghaladja a 250 főt, ők is jogosultak részt venni a gazdasági társaság működésének ellenőrzésében. Ebben az esetben a felügyelő bizottság tagjainak 1/3-a a munkavállalók képviseletéből áll.
A könyvvizsgáló – a kft tagok gyűlése által választott független természetes személy illetve könyvvizsgáló cég. Gondoskodik a számviteli törvényben meghatározott könyvvizsgálat elvégzéséről. Feladata annak megállapítása, hogy a kft számviteli törvény szerinti beszámolója megfelel-e a jogszabályoknak, továbbá megbízható és valós képet ad-e a társaság vagyoni és pénzügyi helyzetéről, működésének eredményéről. Megbízatásának időtartama max. 5 év.
Nem kötelező a könyvvizsgálat, ha a vállalkozás éves szintre átszámított nettó árbevétele az üzleti évet megelőző két üzleti év átlagában, nem haladja meg a 100 millió Ft-ot, és ugyanebben az időszakban a foglalkoztatottak létszáma nem éri el az 50 főt.
A kft megszűnése
A kft megszűnésének elhatározásához a taggyűlésnek legalább 3-as többséggel hozott határozata szükséges.
Ha kft tagjainak száma 1 főre csökken, a társaság nem szűnik meg, hanem egyszemélyes társaságként működik tovább. Amennyiben a kft legkésőbb 1 éven belül nem jelent be új tagot, akkor a korábbi társasági szerződést alapító okiratra kell módosítani.
Az egyszemélyes társaság alapítása esetén a Cégbírósághoz történő bejelentés előtt a nem pénzbeli hozzájárulást teljes egészében a társaság rendelkezésére kell bocsátani.
Jogutód nélküli megszűnés esetében a hitelezők kielégítése után fennmaradó vagyonból először a pótbefizetéseket kell visszatéríteni, majd a további részt a törzsbetétek arányában kell felosztani a kft tagjai között.
Lehetőség van az egyszerűsített végelszámolás lefolytatására, de a végelszámolás megkezdésétől számított 120 napon belül a végelszámolást be kell fejezni. A végelszámolás Cégközlönyben történő közzétételéről a kft köteles gondoskodni. A közleménynek tartalmaznia kell a hitelezőknek szóló azon felhívást is, hogy hitelezői igényeiket a végelszámolónál 40 napon belül jelentsék be.
A végelszámolás kezdő időpontja a végelszámolást elrendelő jogerős végzés közzétételének napja. Ettől az időponttól a cég nevét a „végelszámolás alatt”, illetve „v.a.” toldattal kiegészítve kell használnia.
Az egyszerűsített végelszámolás szabályairól a végelszámolás általános szabályaira kötelesek áttérni abban az esetben, ha:
az egyszerűsített végelszámolást 120 napon belül nem tudják befejezni,
végelszámolási kifogással kapcsolatos eljárás van folyamatban,
vitatott hitelezői igény miatt a hitelező a kft-vel szemben pert kezdeményez.
A végelszámoló a végelszámolás általános szabályaira történő áttérést változás bejelentési kérelemként nyújtja be a cégbírósághoz.
A kft törlése iránti kérelem mellékleteként a Cégbírósághoz be kell nyújtani az APEH, VPOP nyilatkozatát arról, hogy a cégnek tartozása nincs, és vele kapcsolatos adóhatósági eljárás nincs folyamatban.
Az üzleti vállalkozások tevékenységük során olyan helyzetbe is kerülhetnek, amikor fizetőképtelenségük tartóssá válik, és tönkre mennek. Ebben az esetben a fizetésképtelen vállalkozás működését csődeljárás útján újra kell szervezni, ha pedig ez nem lehetséges, felszámolás útján meg kell szüntetni.
A felszámolási eljárás körébe tartozik a kft minden vagyona, amellyel a felszámolási eljárás kezdő időpontján rendelkezik, továbbá az a vagyon, amelyet ezt követően az eljárás alatt szerez.
A felszámolási eljárás célja, hogy a hitelezők hozzájussanak a jogos követeléseikhez.
Az adós fizetésképtelensége esetén a felszámolási eljárás megindítható:
az adós, a hitelező vagy a végelszámoló kérelmére,
a cégbíróság értesítése alapján,
büntetőügyben eljáró bíróság értesítése alapján.
A felszámolási eljárás megindítása az adós székhelye szerint illetékes megyei (főváros) bírósághoz kell benyújtani. A bíróság haladéktalanul értesíti az adóst a felszámolás iránti kérelem befogadásáról, és elsőként megvizsgálja az adós fizetésképtelenségét. Ha az adós nem fizetésképtelen a bíróság az eljárást soron kívül megszünteti.
Ha az adós fizetésképtelenségét megállapítja, a felszámolást végzéssel rendeli el, illetve abban jelöli ki a felszámolót, aki ettől az időponttól kezdődően a gazdálkodó szervezet vagyonával rendelkezik.
A felszámolás kezdő időpontja a felszámolást elrendelő jogerős végzés közzétételének napja. Ettől az időponttól az adós cég nevét a „felszámolás alatt”, illetve „f.a.” toldattal kiegészítve kell használnia.
A felszámolás elrendelésétől kezdve a hitelezők csak a felszámolás keretében érvényesíthetik igényeiket, az adóssal szemben. A hitelezői igények kielégítésének sorrendjét törvény szabályozza. A felszámolást elrendelő végzés közzétételét követő 40 nap eltelte után, a felszámolási zárómérleg benyújtásáig, a hitelezők és az adós között bármikor születhet egyezség. Az egyezségi tárgyalás, bíróság előtt folyik.
A felszámoló feladata a felszámolási nyitó illetve a zárómérleg elkészítése. A bíróság a felszámolási zárómérleget és a vagyonfelosztási javaslatot megküldi a hitelezőknek, akik ez ellen írásban kifogással élhetnek. A bíróság a benyújtott iratok alapján végzéssel határoz a költségek viseléséről, a felszámoló díjazásáról, a hitelezők követeléseinek kielégítéséről, a bankszámlák megszüntetéséről és dönt a felszámolás befejezéséről, az adós cég megszüntetéséről.
A kft a felszámolási eljárás lezárást követően, jogutód nélkül megszűnik, törlik a Cégnyilvántartásból.
Ha felszámolás alatt lévő kft vagyona a várható felszámolási költségek fedezetére sem elegendő, vagy a nyilvántartások, könyvvezetés hiányai miatt az eljárás technikailag lebonyolíthatatlan, a bíróság a felszámoló kérelmére végzésben elrendelheti az adós vagyonának, illetve a be nem hajtott követeléseinek a hitelezők közötti felosztását, valamint az adós vállalkozás egyszerűsített felszámolással történő megszüntetését.
A felszámolónak ebben az esetben a hitelezőket írásban kell tájékoztatnia arról, hogy a cég egyszerűsített felszámolási kérelmet nyújtott be a Cégbírósághoz.
Gazdasági jog Adó, apeh, bank, Bankszámlaszerződés, Fed, Gazdaság, kft, könyvvizsgálat, Korlátolt felelősségű társaság, Közeli hozzátartozó, Munkanap, Pénzügy, Számvitel, Technika, telek
« Nemzetközi munkamegosztás
Szubvenció »
index Statisztika telek értékpapír pos Európa piac Fed biztosítási Pénzügyi eszközök import Mutató arany Részvény Opció Befektetők Javak bank banki Pénzügy Infláció Szükséglet kamat Árfolyam Kereskedelmi Tőkepiac Váltó eredménykimutatás elemzés GDP Számvitel valuta Technika piaci forint Biztosítás hozam Tőzsde Gazdaság Adó Kötvény kockázata Világgazdaság Céltartalék főkönyv

References: bíróság 
 bíróság 
 bíróság 
 bíróság 
 bíróság 
 bíróság 
 bíróság